google/wiki40b huggingface dataset:
Gulflekkfly

Utseende

Et middelsstort (vingespenn 31 – 36 mm), grålig nattfly med kontrastrikt tegnede vinger. Den kan likne mange andre arter, men kjennes vanligvis greit på den gule flekken ved forvingens rot. Forvingen er mer eller mindre grå, midtfeltet mørkere enn resten. Ved bakkanten nær roten er det en gul flekk. Nyre- og ringmerkene er tydelige, lysgrå, området mellom dem er svart, det er også andre deler av vingens midtfelt. Bølgelinjen (lys tverrlinje langs ytterkanten) er ofte utydelig, det samme gjelder den framre delen av mellomlinjene (som avgrenser vingens midtfelt). Bakvingen er grå.

Levevis

Arten lever i åpne områder, der larvene utvikler seg på lave planter som for eksempel løvetann (Taraxacum spp.) og haukeskjegg (Crepis spp.). De voksne sommerfuglene flyr om natten i mai – juli.

Utbredelse

Gulflekkflyet finnes i hele Europa. Den er utbredt over så godt som hele Norge, men mangler i de nordlige og østlige delene av Finnmark.
Claudette Colbert

Biografi

Colbert ble født i Saint-Mandé, og da hun var åtte år emigrerte familien til USA. Hun fikk sin scenedebut på Broadway i The Wild Westcotts i 1923. Colberts første filmrolle var i stumfilmen For the Love of Mike (1927). Hun vant Oscar for beste kvinnelige hovedrolle for rollen som Ellie Andrews i komedien Det hendte en natt (1934). Colbert har fått en stjerne på Hollywood Walk of Fame. I 1999 ble hun kåret til tidenes 12. største kvinnelige filmlegende av Det amerikanske filminstituttet.
Sandared

Sandared er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 3 160 innbyggere.
Paul Davis (fotballspiller)

Tidlig karriere

Davis signerte for Arsenal som juniorspiller i 1977 og ble profesjonell året etter. Han var regnet som en talentfull venstre-bent midtbanespiller, og gjorde sin debut i 1980 i lokalderbyet mot Tottenham, og var innen et år fast på Arsenal-laget, samt som spiller på det engelske U-21 landslaget.

Kontroverser

Davis, som brukte draktnummer 4 før Arsenal-kaptein Patrick Vieira, var en integrert del av det vellykkede Arsenal-laget på slutten av 1980-tallet og vant ligacupen i 1987 og Football League First Division i 1989 og 1991. Men hans karriere ble mye ødelagt av en rekke skader, som igjen ble overskygget av en stygg hendelse i 1988, da han knuste kjeven til Southamptons midtbanespiller Glenn Cockerill under en krangel. Hendelsen, som ikke hadde blitt sett av verken dommeren eller hans assistenter, var den første til å resultere i at en spiller ble dømt gjennom bruk av TV-bevis. Davis ble utestengt i ni kamper, på det tidspunktet den lengste straffen den engelske forbundet noensinne hadde gitt for en hendelse, og gitt en bot på 3.000 pund.
Han ble nærmest permanent satt ut av laget høsten 1991, men fikk spille både ligacupen og FA Cup-finalen i 1993 da Arsenal tok sin Cup Double. Han spilte også i Arsenals cupvinnercup-seier mot Parma året etter. Davis ble så sluppet på free transfer av Arsenal sommeren 1995. Til tross for skadene spilte han 447 kamper og scoret 37 mål for Arsenal. Han har aldri spilt for Englands A-landslag, tross flere kamper for U21-landslaget og 'B'-landslaget.

Videre karriere og opphold i Norge

Etter at han forlot Arsenal, hadde han et mislykket opphold i Norge med Stabæk, hvor han floppet. Det ble kun en kamp, som innbytter mot Tromsø.
Han signerte for Brentford FC på free transfer i september 1995, men la opp som fotballspiller etter kun et år og bare fem kamper på Griffin Park.

Karriere som trener

Davis returnerte til Arsenal for å bli en ungdomstrener i 1998, før han forlot klubben i 2003 for å søke lykken andre steder. Den 27. oktober 2005 ble Davis annonsert som assisterende manager for Kettering Town med den nye manageren Paul Gascoigne, men ble kun seks uker i jobben. Han forlot Kettering samtidig som Gascoigne ble sparket fra klubben den 5. desember 2005.
Etter dette fortsatte Davis med trenerutdannelser og har FA og UEFA Pro-lisens, den høyeste trenerutdannelsen i Storbritannia, samtidig som han har UEFAs A-Lisens og FA-diplom i Football Management fra Warwick University, så vel som hans lærerutdannelse innen idrett. Davis er nå regionsleder og treningspedagog i Professional Footballer's Association, og også ambassadør for «Kick it out» og «Vis rasisme rødt kort»-organisasjonene.
Albin Ahrenberg

Biografi

Hans militære karriere startet som dekksgutt ved flåten i Karlskrona senere tjenestgjorde han som torpedooperatør. Etter flyutdannelse i 1919 ble han flystyrman i marinen.
Han fløy først i Hägernäs hvor senere Roslagens flyflåte ble stasjonert og deretter i Karlskrona. Etter 19,5 timers flytid ble han instiruktør for nye elever. 1920 prøvde han fallskjerm gjennom å foreta et hopp over Karlskrona.
Den 19. juli 1921 startet Svensk Lufttrafikk AB (SLA) flyvninger mellom Lindarängens flyhavn, Stockholm og Tallinn med en Junkers F13 og to Savioa S-16 flybåter. Ahrenberg tjenestegjorde som pilot, opplevde flybåtene som uegnet og linjen ble lagt ned allerede 1. oktober. I 1923 startet Ahrenberg en flyskole i Malmö med en Albatros, som også ble brukt for rundflygningar.
I 1929 skulle Albin Ahrenberg forsøke seg på å fly over Atlanterhavet i vestlig retning. Han skulle bruke samme flytype som Hermann Köhl benyttet på sitt forsøk 1928, en Junkers W 33. Flyet var spesialbygget med trimmet motor som skulle gi det en fart på 180 km/t og holde seg i luften i om lag sju timer.  Den 9. juni 1929 starter Ahrenberg sin flygning mot USAs østkyst, planlagt fra Stockholm via Norge, Færøyene, Island, Grønland og Labrador i Canada til New York. Han nådde etter flere tekniske problem Grønland noen måneder senere. Ahrenberg fortsatte deretter vestover, men ble tvunget å snu om lag to timer fra Newfoundland på grunn av dårlig vær. Han landet i Ivigtut på den sydvestre spissen av Grønland. Etter forsøk med motorbytte og justeringer av flyet ble flyvningen oppgitt og det ble båtreise tilbake til Sverige.
Den 29. april 1931 vendte tilbake han til Grønland for å lete etter en engelsk meteorologisk forskningsekspedisjon som hadde vært savnet i noen måneder. Ahrenberg opprettet en flybase ved Angmagssalik på den sydøstre delen av Grønland. Augustine Courtauld ble lokalisert 7. mai 1931 med hjelp av spaning fra luften, og Ahrenberg kunne vende tilbake til Sverige som helt. Ved hjemkomsten ble han utnevnt til torpedostyrmannen og kaptein i flåten i forbindelse med den internasjonale luftfartsutstillingen i Stockholm. I 1933 medvirket han ved opptaket av det første svensk flyfilmen «Luftens vagabond» hvor han spilte rollen som flykaptein.
Under den andre verdenskrig ble Ahrenberg utnevnt til flystasjonssjef for en divisjon med Heinkel He 115 som var plassert ved Gålö og Hårsfjärden i Stockholms sørlige skjærgård. Etter krigen kjøpte han fra de alliertes overskuddslagre 90 Piper J-3 Cub som etter overhaling ble solgt videre til flyklubber og privatpersoner. 14 av flyene ble levert luftveien fra forskjellige baser i Tyskland av amerikanske piloter til Bulltofta 21. mars 1946. Ahrenberg ble etterhvert utnevnt til sjef for havariavdelingen i Kongelige Flyembetsverket. 
I 1955 sluttet Ahrenberg å fly for å i stedet drive herregården Baldersnäs i Dals Långed, som tilhørte hans hustru Margit, født Lilljeqvist og hennes fire brødre. Han døde i 1968 og etterlot hustruen samt en datter, Kerstin og sønnen, Philip.
Forsvarets Efterretningstjeneste

«Hackerskole»

En vesentlig del av FEs oppgaver utføres av hackere som er spesialisert i å innhente opplysninger ved å skape adgang til lukkede nettverk, IT-systemer og datamaskiner. Fra 1. august 2016 oppretter FE et «hackerakademi» som vil utdanne en mindre gruppe spesialister til en spesialenhet som, hvis de består treningen, tilbys ansettelse i FE.
Gitarstreng

Gitarstrenger er gitarens eneste lydkilde, og derfor en viktig vedlikeholdsdel av en gitar. Strengene klinger når de spilles, og både materialet de er laget av, måten de spilles, samt strengenes alder, har stor betydning for lyden. Den runde, myke tonen på klassiske gitarer kommer i stor grad av at strengene er av nylon, mens kassegitarer og el-gitarer har en skarpere lyd fordi strengene er av stål. De tre eller fire tykkeste strengene vil være en streng av ett materiale som er tvunnet med et annet, typisk med en nylonkjerne for klassiske gitarer, og stålkjerne for kassegitarer og el-gitarer.

Bytte strenger

Strengene er den delen av gitaren som byttes oftest, enten fordi de ryker (oftest de tynneste), eller fordi fett fra fingertuppene har festet seg og strengene har mistet noe av evnen til å klinge. Dersom den samme strengen til stadighet ryker i sadelen eller oversadelen, og det ikke er naturlig på grunn av elde og hard bruk, bør man se etter mulige ujevnheter der strengen hviler, som sliter unødvendig og bør pusses forsiktig.
Melissa Benoist

Karriere

Benoists første film var i sangeren Mariah Careys Tennessee.
I 2014 spilte hun i Damien Chazelles Whiplash med Miles Teller og J.K. Simmons i hovedrollene. Hun spilte også i Danny Collins som ble utgitt i 2015, og har skuespillere Jennifer Garner, Al Pacino, Annette Bening og andre kjente stjerner i rollene. I denne filmen spiller hun Jamie, resepsjonisten på et hotell som besøkes av en av Jamies favorittrockestjerner. Hun fikk også rollen som Kara Zor-El/Supergirl i TV-serien Supergirl, som går på TV-kanalen CBS.

Annet

Benoist ble valgt, sammen med de andre Glee-medlemmene Jacob Artist, Becca Tobin og Dean Geyer, som en ambassadør for Coca-Colas nye produkt, P10 300 ml Coke Mismo. I juni 2013 besøkte fire av dem Manila i Filippinene for å gi sin tilslutning til produktet ved å besøke forskjellige kjøpesentre og møte fansen.
Hun og kollegaen Darren Criss, dukket opp med Josh Duhamel i åpningen av Kids 'Choice Awards i 2013.
Foreldrene hennes er Jim og Julie Benoist. Melissa har planlagt å gifte seg med Blake Jenner, en av hennes Glee-kolleger.
Melissa Benoist er bestevenn med Chyler Leigh.
Halden sykehus

Halden sykehus er et sykehus i Halden. Det er tegnet av Ole Øvergaard og innviet 11. november 1952. 
Da sykehuset åpnet hadde det 60 senger på indremedisinsk avdeling og 60 på kirurgisk. Halden sykehus var det første nye sykehuset som ble reist i Norge etter andre verdenskrig. Det fikk fødeavdeling i 1955.
Sykehuset er fredet av Riksantikvaren.
Verrafjorden

Verrafjorden er en fjordarm av Trondheimsleia i kommunene Agdenes og Snillfjord i Trøndelag. Fjorden strekker seg 8 kilometer øst- og sørover til Steinsdalen i bunnen av fjorden. Fjorden har innløp mellom Agdenes i nord og Seterneset i sør. Fjorden går først østover, men dreier sørover ved Lauvneset.
Det ligger gårdsbruk langs hele østsiden av fjorden, mens det på vestsiden ikke er bebyggelse. Fjellene på vestsiden stiger forholdsvis bratt opp til 400-500 meter over havet. Her ligger Terningsheia på 531 moh og Håkavikfjellet på 518 moh.
Allround-VM på skøyter 1901, menn

Allround-VM på skøyter 1901, menn ble arrangert i Stockholm, Sverige. 9 og 10. februar 1901. Dette var det niende skøyte verdensmesterskap i historien med offisiell status. Det var tretten deltakere fra Norge, Sverige, Finland og Nederland. Løperne gikk distansene 500m, 1500m, 5000m og 10 000m. Reglene var slik at en løper måtte vinne tre distanser for å bli kåret til vinner. Franz Frederik Wathén fra Finland ble kåret til verdensmester etter å ha vunnet 500m, 1500m og 10 000m. Det ble ikke utdelt sølv- og bronsemedaljer i mesterskapet.
Asiamesterskapet i fotball for kvinner 2001

Asiamesterskapet i fotball for kvinner 2001 ble arrangert på Taiwan mellom den 4. og 16. desember 2001. Det var det trettende arrangementet av Asiamesterskapet i fotball for kvinner. Antall lag i mesterskapet hadde blitt redusert fra 15 til 14 siden sist mesterskap. Det var de samme lagene som forrige mesterskap, med unntak av at Nepal ikke stilte, mens Singapore var tilbake. Kasakhstan var opptatt med å bli del av UEFA, og stilte derfor ikke. Nord-Korea vant finalen for første gang, og brøt dermed Kinas seiersrekke på 7 mesterskap på rad.
Tapende finalist var Japan.
Grunnkretser i Sør-Odal

Dette er ei liste over delområder og grunnkretser som seksjonerer Sør-Odal i Hedmark for folketellingsformål og lignende som brukes av Statistisk sentralbyrå. I noen tilfeller sammenfaller de med sogn, valgkretser og nåværende eller tidligere skolekretser.
Snarøya skole

Historie

Den nye skolen skulle stå ferdig til skoleåret 1956/57, men kunne på grunn av forskjellige vanskeligheter ikke taes i bruk før januar 1957.
Børedrag

Børedrag er en knute som består av to halvstikk plassert mot hverandre, og benyttes for eksempel for å feste tauet til en ring.

Utforming

Børedrag kan utformes ved å passere begge tamp gjennom ringen og gjennom bukten.
Fekting under Sommer-OL 1906

Fekting under jubileumslekene 1906 i Athen.
Magellanskarv

Utbredelse

Arten finnes i: Argentina, Chile, Falklandsøyene og Uruguay.
Allround-VM på skøyter 1896, menn

Allround-VM på skøyter 1896, menn ble arrangert i Jusupovskij park i St. Petersburg, Russland 7. og 8. februar 1896.  Det var fjorten deltakere fra nasjonene Nederland, Finland, Russland og Tyskland.  Dette var det fjerde verdensmesterskap i hurtigløp på skøyter  med  offisiell status. Løperne gikk distansene 500m, 1500m, 5000m og 10 000m.
Reglene var slik at en løper måtte vinne tre distanser for å bli kåret til vinner. Jaap Eden fra Nederland vant alle distansene og ble kåret til verdensmester for tredje gang.  Han hadde dermed vunnet alle de offisielle titlene som var utdelt til da. Det ble ikke utdelt sølv- og bronsemedaljer i mesterskapet.
Saddam og den uskyldige grisen

Saddam og den uskyldige grisen er en musikk-EP med Jan Teigen and The Shamelips, utgitt i 1992.
Careless Hands

«Careless Hands» er en amerikansk populærmusikksang med melodi og tekst av Carl Sigman og Bob Hilliard. I The Carl Sigman Songbook skrev Sigmans sønn, Michael, at sangen er «en enkel historie om en elsker som plukker feil person til å forelske seg i». Den ble en hit for Mel Tormé for Capitol Records i 1949.

Norsk versjon

Fredrik Friis har skrevet en norsk tekst. På norsk bærer den tittelen «Som en vind».
Mauritzengården

Mauritzengården Kirkegata 12 i Stavanger ligger i krysset mellom Kirkegata og Prostebakken. Huset er laget på oppdrag fra fabrikkeier Sven Mauritzen, og sto ferdig i 1905.
Geir Tandberg Steigan oppgir at bygget ble tegnet av arkitekt Torgeir Alvsaker. Jan Hendrich Lexow forteller at huset er tegnet av arkitekt Slettebø.
Den er en meget spesiell, og hjørnegården regnes som en av byens fineste murbygninger i jugendstil. Mauritzengården er tre etasjer høy, og den er bygget i rød tegl. Det markante hjørnetårnet er én etasje høyere enn resten av bygningen. Det er bekronet med et spir. Tidligere hadde bygget også opprinnelige jugendvinduer, men disse er skiftet ut med mer moderne vindu.
Äng

Äng er et tettsted i Nässjö kommune i Jönköpings län i Småland i Sverige. I 2010 hadde tettstedet 277 innbyggere.
The National Lights

The National Lights er et folkeband fra Poughkeepsie, N.Y. De spiller rolig musikk med bl.a tamburin, banjo og akustisk gitar. De har gitt ut ett album, The Dead Will Walk, Dear som inkluderer 10 sanger.

Om bandet

I 2004, Poughkeepsie, N.Y ble the National Lights dannet av Jacob Thomas Berns og Chris Kiehne (the Bland Allisons). Musikken skulle være et utløp for Berns' tanker og følelser for skrekkfilmer, Sørstatslitteratur og havet, og en mulighet for Kiehne til å jobbe med produksjon og innspilling. Deres debut, The Dead Will Walk, Dear ble spilt inn mellom juli i 2005 og juni i 2006. Den ble utgitt på BloodShake Records, et lite selskap grunnlagt av Berns og Kiehne, nå eid og drevet av Berns og hans bror Adam Louis.
Assistert av Kiehnes arrangementer og Sonya Cottons harmonier, satte Jacob Thomas ut på sin ferd med å tilgi fortiden samtidig som han brøt ned dens feil og mangler. Inspirert av gotisk litteratur, dokumenterer The Dead Will Walk, Dear lidenskapen, prøvelsene og angeren som ligger bak et mord. Med denne utgivelsen vil The National Lights minne lyttere på at av og til kan de største kjærlighetene være de mest grusomme.
I 2006 flyttet Berns til Richmond, Virginia. hvor han for øyeblikket jobber med å skrive og spille inn The National Lights' neste album, som har fått navnet Whom the Sea Will Keep. Albumet er angivelig en samling sanger som handler om skip, kapteiners døtre og Jousha Slocum.
Nippon Budokan

Nippon Budokan er konsertsal og sportshall. Den ble opprinnelig bygd som den største av judoarenaer til OL 1964. Den ligger i Tokyo i Japan og har plass til 14 000 tilskuere.
Inspektør Lynley

Handling

Inspektør Lynley (Nathaniel Parker), den 8. jarlen av Asherton, er aristokrat, Oxford-utdannet og overinspektør i London-politiet. Hans partner er den nokså shabby etterforskeren Barbara Havers (Sharon Small), en kvinne av folket.
Lynley og Havers har forskjellige meninger, høyst ulike privatliv og sosiale omgivelser. Men med en gjensidig respekt for hverandres kvaliteter åpner de seg for hverandre og et nært vennskap vokser frem.
Mads Wiel Nygaard

Familie

Mads Wiel Nygaard var oppkalt etter sin oldefar på morssiden Mads Wiel, som var grunnlegger av Norges første egentlige industribedrift, Haldens Bomuldsspinderi & Væveri. Han vokste opp på Frogner på Oslos beste vestkant, i familiens residenslignende eiendom i Drammensveien 99. Han var sønn av William Nygaard (1865–1952) og Constance Nygaard, født Wiel (1866–1931). Familien tilhørte et intellektuelt borgerlig miljø. Mads var barn nummer fem i en søskenflokk på sju, men han var den eldste av sønnene i familien. Hans eldste søster var forfatteren og oversetteren Constance Wiel Schram.

Utdannelse

Mads Wiel Nygaard gikk på Vestheim skole og tok latinartium i 1917. Han gikk i lære hos Albert Bonniers forlag i Stockholm fra 1918 til 1919, og studerte fransk ved Sorbonne i 1920. Påvirket av radikale strømninger i Europa var han en periode i kontakt med studenter knyttet til den kommunistiske studentgruppen «Mot Dag». Men bare et par år senere skulle han ta avstand fra denne ideologien. I 1922 reiste Mads Wiel Nygaard til München for å studere litteratur og kunsthistorie. Samme år var han tilbake i Kristiania for å fortsette studiene ved Det Kongelige Frederiks Universitet. Han tok sin magistergrad i 1925 på forfatteren Hans E. Kinck, og ble i sin samtid stort sett bare omtalt som «magisteren».

Forlagsarbeidet

Mads Wiel Nygaard var administrerende direktør i Aschehoug 1940–1952, men allerede i 1921 ble han første gang satt inn i arbeidet som forlagssjef da faren ble innvalgt på Stortinget. Denne første perioden ble kortvarig og ikke så vellykket, og endte med et opphold på Vensmoen Sanatorium i Saltdal. Den depresjonen dette hadde påført ham, skulle bli ved ham i mange år framover. Mads Nygaard ble ofte sammenliknet med Gyldendals dynamiske forlagssjef Harald Grieg, en sammenlikning som ofte fikk ham til å framstå noe sjenert, ihvertfall tilbakeholden. Mads Wiel Nygaard har blitt beskrevet som en person som mer enn noen kom til å karakterisere mellomkrigstidens liberal-konservative kulturborgerskap.
Pollenvepser

Utseende

Middelsstore (gjerne 10–20 mm), lite hårete vepser, vanligvis svarte med gule eller flekker og tverrstriper. De ligner på vepser i underfamiliene Vespinae og Polistinae, men kan kjennes fra disse på at antennene er nokså korte og tydelig klubbeformede, og på at hunnene mangler giftbrodd.

Levevis

Pollenvepsenes levevis er utypisk for stikkvepser i og med at de før opp larvene sine på plantekost (pollen). De mangler bienes pollenkurver og bærer hjem pollenet i magen. I så måte ligner de mer på solitære bier. De er solitære, det vil si at hver hunn har sitt eget bol. Hunnene mangler giftbrodd og kan derfor ikke stikke. Man finner dem gjerne på blomster.

Utbredelse

Pollenvepsene er utbredt i tørre og varme områder over hele verden. Det største artsmangfoldet finnes i det sørlige Afrika, det er også en god del arter i tørre områder av Nord- og Sør-Amerika.
Microcriodes

Utseende

Store, brunlige trebukker med lange antenner, hos hannen omtrent dobbelt så lange som kroppen. Kroppsformen er sylindrisk, pronotum har en kraftig pigg på sidene. Dekkvingene er litt avsmalnende bakover, med rettvinklede "skuldre", brune med hvite eller gulhvite flekker.

Utbredelse

Artene er bare kjent fra Sikkim og Tibet.
Fransk mesterskap i hinderløp 1889

Fransk mesterskap i hinderløp 1889 ble arrangert 22. februar 1889, på Hippodrome du Vésinet. Dette var det andre franske mesterskapet i hinderløp som ble arrangert.
Kalaharilerke

Utbredelse

Den forekommer i Angola, Botswana, Lesotho, Namibia, Swaziland, Sør-Afrika, Zambia og Zimbabwe.
Ithyceridae

Utseende

Middelsstor (12 – 18 mm), mørk brunlig, oversiden kledt med smale skjell. Snuten er kort og bred, litt lengre enn resten av hodet. Antennene er 11-leddete, rette og ikke knebøyde. De tre ytterste leddene danner en kølle. Fasettøynene er middels store og noe utstående. Brystskjoldet (pronotum) er omtrent så langt som bredt, med rundede sider. Dekkvingene er mye bredere enn brystskjoldet, parallellsidige i de fremste tre fjerdedeler, tilspisset i den bakerste fjerdedelen. De har tydelige, men grunne, punktstriper. Beina er kraftige, og leggene har en pigg på innsiden ved spissen. Føttene er fire-leddete med et tolappet tredje ledd.
Ishockey-VM 1996 (pulje D)

Kvalifisering til pulje D

To kvalifiseringsturneringer til Ishockey-VM 1996 pulje D ble avholdt: den ene i Sydney i Australia i perioden den 5. til 6. november 1995 og den andre i Metulla, Israel i perioden 27. til 29. januar 1996.
Giada Tomaselli

Karriere

Tomaselli debuterte internasjonalt i alpecupen den 10. januar 2016 i sveitsiske Einsiedeln.
Under Junior-VM på ski 2019 i Lahtis endte Tomaselli på 31.-plass individuelt, 7.-plass med kvinnelaget og 8.-plass med mikslaget.
Tomaselli ble tatt ut i den italienske troppen til Ski-VM 2019 i Seefeld, der hun hoppet Italia til 8.-plass i lagkonkurransen for kvinner.
Luftskipet R101

Luftskipet R101 var det ene av to britiske stive (rigid luftskip) som ble bygget i 1929 som en del av den britiske regjerings program om å utvikle to sivile luftskip, kapable til lang-distanse ruter innen Det britiske imperiet. Skipet var tegnet og bygget av et team, oppnevnt av luftfartsministeriet. Byggingen foregikk i konkurranse med et privat, men regjeringstøttet R100 som ble bygget samtidig. Da det ble bygget var det verdens største craft med sine 223 meter i lengde og ble ikke overgått inntil luftskipet «Hindenburg» syv år senere.

Planlegging og bygging

Etter prøveflyvninger og etterfølgende modifikasjoner hvor lengden ble øket med 14 m, havarerte det 5.oktober 1930 i Frankrike under sin jomfrutur til India med tap 48 av de 54 ombord. Blant de omkomne var luftfartsminsteren som hadde iverksatt programmet, mange høyere embetsmenn og nærmest alle konstruktører fra Royal Airship Works

Slutten på programmet

Havariet av R101 satte en effektiv slutt på de britiske luftkipsprogrammet. Det var en av de verste på 1930-tallet. Tapet av menneskeliv var høyere enn de 35 som omkom under Hindenburg-katastrofen i 1937. Den senere kjente forfatter Nevil Shute Norway har i sin selvbiografi beskrevet arbeidet med de to skip: Slide Rule: Autobiography of an Engineer (ikke oversatt til norsk) Shute karakteriserer R100 som et pragmatisk og konservativt design og R101 som ekstravagant og over-ambisiøst, men et mål var å teste ulike tilnærminger; R101 bevisst å grensesette den eksisterende teknologi. Shute innrømmet senere at mye av hans kritikk av byggeteamet for R101 var urettferdig.

Trivia

Iron Maidens sang The Empire of the Clouds fra albumet The Book of Souls (2015) er basert på R101s havari.